Jussi Heikkinen (jalkapalloilija)

Jussi Heikkinen (s. 19. heinäkuuta 1988) on suomalainen jalkapalloilija.

Heikkinen on nopeajalkainen laitapuolustaja ja pelaa pääasiassa oikealla laidalla. Heikkinen siirtyi FC Lahteen kaudeksi 2009, joka oli samalla hänen ensimmäisensä korkeimmalla sarjatasolla. Heikkinen esiintyi lupaavasti talven ja kevään harjoituskaudella ja otti paikkansa Lahden avauskokoonpanossa kauden kahdessa ensimmäisessä ottelussa. Harjoituksissa loukkaantunut polvi kuitenkin päätti kauden jo huhtikuun lopussa. Loukkaantumisen jälkeen Heikkinen palasi kotikaupunkiinsa Hämeenlinnaan, mutta uusiutunut polvivamma pilasi myös kauden 2010. Kaudella 2011 Heikkinen kuului FC Hämeenlinnan ehdottomaan eliittiin, jonka myötä seurasi jälleen kokeilu liigajoukkueen ringissä. Kaudella 2012 Heikkinen solmikin Hakan kanssa sopimuksen, johon sisältyi trial. Haka ei kuitenkaan sopimusta trialin jälkeen jatkanut, joten 27. maaliskuuta 2012 Heikkinen solmi vuoden sopimuksen Kakkosessa pelaavan Hämeenlinnan Härmän kanssa.

Suomalaiset jalkapalloilijat
Vuonna 1988 syntyneet
Elävät henkilöt